ยืนยันปีนี้เปิดสวนให้นักท่องเที่ยวเข้าเที่ยวชมและกินผลไม้ภายในสวน ในรูปแบบ New Normal พร้อมเปิดขายผลไม้ออนไลน์ราคายุติธรรม
นางสาวอภิรดี ศิริวิจิตรกุล ที่ปรึกษาสมาคมส่งเสริมการท่องเที่ยวจันทบุรี และชมรมสวนผลไม้เพื่อการท่องเที่ยว จังหวัดจันทบุรี เปิดเผยว่า ผลผลิตผลไม้ในปีนี้ของเกษตรกรชาวสวนอยู่ในเกณฑ์ที่ดี โดยเฉพาะทุเรียน ที่ให้ผลผลิตมากกว่าปีที่ผ่านมา โดยผลผลิตจะเริ่มต้นตั้งแต่เดือนมีนาคมถึงกรกฎาคม โดยในปีนี้ผู้ประกอบการสวนผลไม้เพื่อการท่องเที่ยว ได้วางมาตรการป้องกันการแพร่ระบาดของไวรัสโควิด -19 ไว้อย่างเข้มงวด ในรูปแบบการท่องเที่ยวสวนผลไม้แบบ New Normalหากนักท่องเที่ยวไม่สะดวกเดินทางมาท่องเที่ยวในจังหวัดจันทบุรี สวนผลไม้ในพื้นที่ยังได้เปิดขายแบบออนไลน์ โดยจะขายในราคายุติธรรม เหมือนกับราคาขายหน้าสวน